สวัสดีค่ะ อยากจะสอบถามคุณเมื่อวาน(วันที่18/6) เช้าใช้ชีวิตปกติ ตกช่วงบ่ายประมาณ 15.00น. เเวะปั๊มเผื่อลุกไปฉี่ (ขับรถทางไกลอั้นฉี่ไว้) เริ่มมีอาการปวดตรงหัวหน่าวค่อนไปทางซ้าย รู้สึกว่าปวดเนื่องจกลุกเดิน ต้องค่อยๆ ก้าวขาออกเดินช้าๆ นั่งกับที่จะไม่รู้สึกอะไร จนวันนี้ (19/6) อาการยังคงเหมือนเดิม ตอนนี้อาการที่เพิ่มขึ้นคือเวลาปวดฉี่จะรู้สึกตึงๆ อยากจะสอบถามว่าเป็นอะไรค่ะ นี่คือครั้งแรกในชีวิต ที่มีการการแบบนี้ เกิดจากอะไร เบื้องต้นไปร้านยามา เภสัชจัดยา Spasiri และ Cipflocin ให้คะ
สวัสดีค่ะ Kallaya,อาการปวดบริเวณหัวหน่าว ปัสสาวะแล้วรู้สึกตึงๆ อาจเกิดจาก1. การติดเชื้อทางเดินปัสสาวะส่วนล่าง ซึ่งสาเหตุของเชื้อ ได้แก่- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย รวมถึงหลังการมีเพศสัมพันธ์- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม เป็นต้น2. มีนิ่วในกระเพาะปัสสาวะ3. มีก้อนเนื้องอกที่กระเพาะปัสสาวะ4. กล้ามเนื้อหน้าท้องอักเสบ เช่น จากการเกร็งหน้าท้องขณะขับรถ การยกของหนัก การถูกระแทก เป็นต้นทั้งนี้ หากมีประวัติการกลั้นปัสสาวะนาน แล้วจึงเกิดอาการ ก็น่าจะเกิดจากการติดเชื้อทางเดินปัสสาวะ ดังนั้น ในเบื้องต้น แนะนำให้ดื่มน้ำเปล่ามากๆ เพื่อช่วยขับเชื้อโรคออกมา หลีกเลี่ยงการดื่มชา กาแฟ หรือแอลกอฮอล์ ไม่กลั้นปัสสาวะ หลีกเลี่ยงการมีเพศสัมพันธ์ไปก่อนชั่วคราว เป็นต้น ทั้งนี้ หากได้ไปพบเภสัชกร และได้ยามาทานแล้ว ก็ควรทานให้ครบก่อนค่ะ แต่หากทานยาจนครบแล้ว อาการไม่ดีขึ้น ก็ควรไปพบแพทย์เพื่อตรวจค่ะ